**TISZAVASVÁRI VÁROS ÖNKORMÁNYZATA**

**KÉPVISELŐ-TESTÜLETÉNEK**

**6/2018. (I.25.) Kt. számú**

**határozata**

**A Kornisné Központ részére új telephely biztosítása**

Tiszavasvári Város Önkormányzata Képviselő-testülete „**A Kornisné Központ részére új telephely biztosítása”** megnevezésű előterjesztéssel kapcsolatban az **alábbi döntést hozza:**

I.1. Dönt arról, hogy a **Kornisné Liptay Elza Szociális és Gyermekjóléti Központ** (székhelye: 4440 Tiszavasvári, Vasvári Pál u. 87., a továbbiakban: **Kornisné Központ**) által a **4440 Tiszavasvári, Hősök u. 38. szám alatt** működtetett **család- és gyermekjóléti központot 2018. március 1. napjától a 4440 Tiszavasvári, Vasvári Pál u. 6. szám** **alatt kívánja működtetni a Kornisné Központ telephelyeként**.

I.2. A jelen határozat **I.1. pontjában foglalt feladatellátás biztosítása céljából** a **Kornisné Központ részére 2018. február 1. napjától** **használati jogot biztosít** a 1679/2/A/3 hrsz-ú **hrsz-ú** a valóságban a **4440 Tiszavasvári, Vasvári Pál u. 6. szám alatti ingatlanra,** ajelen határozat 1. mellékletében foglalt használati szerződésben foglalt tartalommal.

I.3. Dönt arról, hogy a jelen határozat **I.1. pontjában foglalt feladatellátás keretében – esetmegbeszélések lefolytatása, ellátotti konzultáció, szolgálatokkal folytatott egyeztetések biztosítása - céljából eseti jelleggel, szükség szerint** ingyenesen biztosítja vagy a **4440 Tiszavasvári, Városháza tér 4. szám alatti Vasvári Pál terem**, vagy a **képviselő-testületi ülésterem használatát**.

**II. Dönt arról, hogy kezdeményezi a Kornisné Központ által a 4440 Tiszavasvári, Hősök u. 38. szám alatti telephelyen működtetett házi segítségnyújtás szociális szolgáltatás ellátási területének módosítását 2018. március 1. napjától az alábbiak szerint:**

**Házi segítségnyújtás jelenlegi engedélyezett ellátási terület:**

Tiszavasvári, Tiszalök és Rakamaz városok, valamint Tiszadob, Tiszaeszlár, Szorgalmatos és Szabolcs község közigazgatási területe

**Házi segítségnyújtás ellátási területéből törölni kért települések:**

Tiszalök és Rakamaz városok, valamint Tiszadob, Tiszaeszlár és Szabolcs község közigazgatási területe

**Fentiek alapján a Kornisné Központ által működtetett házi segítségnyújtás tekintetében az ellátási terület a módosítást követően:**

Tiszavasvári város, valamint Szorgalmatos község közigazgatási területe

III.1. Felkéri a polgármestert, hogy a döntésnek megfelelő **adatmódosítási kérelmet az országos nyilvántartási rendszerben rögzítse és küldje be.**

III.2. Felhatalmazza a polgármestert a működési engedély iránti kérelem benyújtására, a szükséges intézkedések nyilatkozatok megtételére.

**Határidő: azonnal,** esedékességkor **Felelős:** Dr. Fülöp Erik polgármester

**Dr. Fülöp Erik Badics Ildikó polgármester jegyző**

1. **melléklet „A Kornisné Központ részére új telephely biztosításáról szóló 6/2018. (I.25.) Kt. sz. határozathoz**

**HASZNÁLATI SZERZŐDÉS**

# amely létrejött egyrészről

# név: Tiszavasvári Város Önkormányzata

# székhely: 4440 Tiszavasvári, Városháza tér 4.

adószám: 15732468-2-15

képviseli: Dr. Fülöp Erik polgármester

# a továbbiakban: Használatba adó

# név: Kornisné Liptay Elza Szociális és Gyermekjóléti Központ

# székhely: 4440 Tiszavasvári, Vasvári P. u. 87.

adószám: 15815154-2-15

# képviselő: Nácsáné dr. Kalán Eszter Hajnalka intézményvezető

# a továbbiakban: Használatba vevő

# között az alulírott napon és helyen, az alábbi feltételek szerint:

# A szerződés tárgya:

# A tiszavasvári 1679/2/A/3 hrsz-ú, valóságban a 4440 Tiszavasvári, Vasvári P. u. 6. szám alatti összesen 66 m2 nagyságú - iroda, raktár és vizesblokkból álló - nem lakás célú helyiség (továbbiakban: helyiség).

# A helyiség jelen szerződés mellékletét képező alaprajzon sraffozással van jelölve.

# A helyiség a Használatba vevő részére az átadás-átvételi jegyzőkönyvben foglaltak szerint kerül átadásra.

# A szerződés időtartama:

# A használat időtartama 2018. február 01. határozatlan időre szól.

1. **A szerződés célja:**

A Használatba Vevő a helyiséget a **Család- és Gyermekjóléti Központ szakfeladatának ellátásához használja.**

1. A Használatba vevő a helyiség használatáért használati díjat nem fizet.

Használatba vevő köteles megfizetni a közműszolgáltatók részére a helyiséghasználattal kapcsolatban felmerülő gáz-, áram-, szemétszállítási-, víz- és csatornahasználati díjat.

1. Használatba vevő köteles gondoskodni a helyiség hatósági tűzvédelmi, vagyonvédelmi és balesetvédelmi rendszabályai, környezetvédelmi előírások, valamint egyéb hatósági előírások betartásáról.
2. Használatba vevő felelős minden olyan kárért, amely a helyiség rendeltetésellenes, vagy szerződésellenes használatának következménye.
3. Használatba vevő a helyiségen átalakítást, felújítást, beruházást csak a Használatba adó engedélyével végezhet.
4. Használatba vevő a használati jog megszűnését követő 30 napon belül a helyiséget tisztán, rendeltetésszerű használatra alkalmas állapotban köteles a Használatba adó részére visszaadni.
5. Használatba vevő a helyiséget albérletbe nem adhatja, és egyéb módon nem terhelheti meg.
6. Használatba adó szavatol azért, hogy a Használatba vevő a használatba vett helyiséget zavartalanul használhatja.
7. Használatba adót megilleti az azonnali felmondás joga akkor is, ha a helyiségre a Használatba adónak a szerződéskötéskor nem ismert oknál fogva szüksége van.
8. A Használati szerződés megszűnésekor a Használatba vevő elviheti az általa létesített berendezési és felszerelési tárgyakat.
9. Használatba adó jelen szerződést azonnali hatállyal felmondhatja:

* ha a Használatba vevő jelen szerződésben vállalt vagy jogszabályban előírt lényeges kötelezettségét nem teljesíti;
* ha a Használatba vevő rendeltetésellenes magatartást tanúsít;
* ha a Használatba vevő a használati jogot átruházza, vagy a helyiséget albérletbe adja a Használatba adó hozzájárulása nélkül.

1. Felek rögzítik, hogy a Használati szerződés közös megegyezéssel bármikor megszüntethető. Jelen Használati szerződést bármelyik fél indokolás nélkül 30 napos felmondási idővel a másik félhez intézett írásbeli nyilatkozatával felmondhatja.
2. Felmondás esetén a Használatba vevő csereingatlan biztosítására nem tarthat igényt.
3. Minden értesítés és egyéb közlés, melyet a jelen szerződés alapján meg kell, vagy meg lehet tenni írásban teendő meg.
4. A jelen szerződésben nem szabályozott kérdésekben a lakások és helyiségek bérletére, valamint az elidegenítésükre vonatkozó egyes szabályokról szóló 1993. évi LXXVIII. törvény, Tiszavasvári Város Önkormányzata Képviselő-testületének a lakások és nem lakás célú helyiségek bérletéről és elidegenítéséről, valamint a lakáscélú önkormányzati támogatásról szóló 17/2016. (V.27.) önkormányzati rendelete, valamint a Ptk. rendelkezései az irányadóak.
5. Jelen szerződés annak aláírásával lép hatályba. A Szerződő Felek a szerződést együttesen elolvasták, és a közös értelmezést követően, mint akaratukkal mindenben megegyezőt aláírták.

Tiszavasvári, 2018. ……..

**Tiszavasvári Város Önkormányzata Kornisné Liptay Elza Szociális és**

Használatba adó **Gyermekjóléti Központ**

képv.: **dr. Fülöp Erik polgármester** Használatba vevő

képv.: **Nácsáné dr. Kalán Eszter Hajnalka**

**intézményvezető**

1. melléklet a Kornisné Központ és Tiszavasvári Város Önkormányzata között, a 4440 Tiszavasvári, Vasvári Pál u. 6. szám alatti helyiség vonatkozásában létrejött használati szerződéshez

